b'\n_START_ARTICLE_\nKuningas Jaakon Raamattu\n_START_SECTION_\nTausta\n_START_PARAGRAPH_\nK\xc3\xa4\xc3\xa4nn\xc3\xb6ksen taustalla oli mm. puritaani nimelt\xc3\xa4 John Rainolds. Rainolds puhui sen puolesta, ett\xc3\xa4 Raamatun sanoma tulisi saada kansan mieliin, pysyv\xc3\xa4\xc3\xa4 muutosta tuovaksi voimaksi. Sanoman, joka v\xc3\xa4littyisi suoraan Raamatun kautta eik\xc3\xa4 juhlallisten kirkkosalien, pappien pukujen tai tilaisuuksien tunnelmallisuuden kautta, Rainolds kritisoi. Varsinaista k\xc3\xa4\xc3\xa4nn\xc3\xb6sty\xc3\xb6t\xc3\xa4 asetettiin valvomaan piispa Richard Bancroft. K\xc3\xa4\xc3\xa4nn\xc3\xb6sty\xc3\xb6 jaettiin kuudelle eri komitealle, jotka ty\xc3\xb6skenteliv\xc3\xa4t kolmessa eri paikassa: Cambridgen yliopisto, Oxfordin yliopisto ja Westminster Abbey. Kukin komitea sai noudatettavakseen viisitoista tarkkaan m\xc3\xa4\xc3\xa4r\xc3\xa4tty\xc3\xa4 ja harkittua s\xc3\xa4\xc3\xa4nt\xc3\xb6\xc3\xa4, joiden mukaan k\xc3\xa4\xc3\xa4nn\xc3\xb6ksen oli valmistuttava. Mit\xc3\xa4\xc3\xa4n merkint\xc3\xb6j\xc3\xa4 tai muistiinpanoja ei saanut Raamatun leip\xc3\xa4tekstin rinnalle ja viereen lis\xc3\xa4t\xc3\xa4 - ei edes kuningasta koskevia. Kuningas Jaakon Raamatussa on pyritty alkukielelle tarkkaan k\xc3\xa4\xc3\xa4nt\xc3\xa4miseen siten, ett\xc3\xa4 sen sis\xc3\xa4ll\xc3\xb6st\xc3\xa4 aukeaa lukijalle sen alkuper\xc3\xa4isen sanoman voima sek\xc3\xa4 sen parantava vaikutus. K\xc3\xa4\xc3\xa4nt\xc3\xa4misen aikaan kansasta 80% oli lukutaidottomia ja sit\xc3\xa4 usein luettiin \xc3\xa4\xc3\xa4neen.\n_START_SECTION_\nNew King James\n_START_PARAGRAPH_\nKuningas Jaakon k\xc3\xa4\xc3\xa4nn\xc3\xb6ksest\xc3\xa4 on tehty uudempi versio, jota kutsutaan New King Jamesin k\xc3\xa4\xc3\xa4nn\xc3\xb6kseksi. New King Jamesin k\xc3\xa4\xc3\xa4nn\xc3\xb6ksi\xc3\xa4 on kuitenkin useita (ainakin 16), eik\xc3\xa4 pelkk\xc3\xa4 maininta New King James kerro mik\xc3\xa4 se on niist\xc3\xa4.'